“Top Gan: Meverik” filmi bir kunlik prokatidan 51 million dollar to‘pladi

“Top Gan: Meverik” AQSH prokatida chiqarilgan birinchi kunidayoq 51 million dollar to‘plashga muvaffaq bo‘ldi. Shu tariqa, film Paramount’ning eng muvaffaqiyatli premyeralari reytingida ikkinchi o‘rinni egalladi, deb yozadi People Talk.

Deadline ma’lumotlariga ko‘ra, ushbu filmni 51,2 million dollar bilan “Temir odam 2” ortda qoldirdi. Uch kun ichida bosh rolni ijro etgan Tom Kruz ishtirokidagi jangovar film 120 million dollar to‘pladi. Film premyerasi AQSHda 2022-yil 25-may kuni bo‘lib o‘tdi.

2022-yil 27-may kuni film butun dunyo bo‘ylab prokatga chiqdi. Shuningdek, Kannda bo‘lib o‘tgan filmning jahon premyerasida Shahzoda Uilyam va Keyt Middlton ham ishtirok etdi. Seanslar uchun chiptalar AQSHning ko‘plab kinoteatrlarida sotilmoqda.